Supplemental Nutrition Assistance Program
Supplemental Nutrition Assistance Program (SNAP), tidligere kendt som Food Stamp Program, er i USA et føderalt program, der yder hjælp til indkøb af fødevarer for mennesker med lav og ingen indkomst. Det er et føderalt hjælpeprogram, der administreres af USA's Landbrugsministerie under Food and Nutrition Service (FNS); dog distribueres hjælpen af specifikke afdelinger i amerikanske delstater (eksempelvis Division of Social Services, USA's Sundheds- og Socialministerie osv.).

SNAP's understøttelse forsynede omkring 40 millioner amerikanere i 2018 til en udgift på 57,1 milliarder USD. Cirka 9,2% af amerikanske husholdninger modtog på et eller andet tidspunkt i løbet af 2017 SNAP-understøttelse, hvoraf omkring 16,7% af alle børn boede i husholdninger, der modtog SNAP-understøttelse. Støttemodtagere og omkostninger steg kraftigt med Finanskrisen og toppede i 2013 og gennem hele 2017, da økonomien kom sig. Det er det største ernæringsprogram af de 15, der administreres af FNS, og er en vigtig del af det sociale sikkerhedsnet for lavindkomstamerikanere.

Mængden af SNAP-hjælp, som en hustand modtager, afhænger af hustandens størrelse, indkomst og udgifter. Programmet brugte i det meste af sin historie papirfremstillede "frimærker" eller kuponer til en værdi af $1 (brun), $5 (blå) og $10 (grøn) - indbundet i hæfter med forskellige valører, der individuelt skulle rives ud eller bruges i engangsudveksling. Kuponerne blev på grund af deres 1:1 værdiforhold med rigtig valuta printet af Bureau of Engraving and Printing. Deres rektangulære form lignede en amerikansk 1-dollar pengeseddel (dog kun halvt så stor); for eksempel havde de intaglio print på papir i høj kvalitet med vandmærker. I de sene 1990'ere blev Food Stamp Programmet moderniseret, og nogle stater udfasede de reelle frimærker til fordel for et specialiseret betalingskortsystem kendt som Electronic Benefit Transfer (EBT), der blev leveret af private entreprenører. EBT er siden juni 2004 blevet implementeret i alle stater. Hver måned bliver SNAP-understøttelse sat direkte ind på hustandenes EBT-kontikort. Husstandene kan bruge EBT til at betale for mad i supermarkeder, dagligvarebutikker, og andre fødevareforhandlere, herunder bestemte landmandsmarkeder.

Referencer

Generelle kilder 

 Eisinger, Peter K. Toward an end to hunger in America. Washington: The Brookings Institution, 1998.
 Gundersen, Craig; LeBlanc, Michael; Kuhn, Betsey, "The Changing Food Assistance Landscape: The Food Stamp Program in a Post-Welfare Reform Environment, United States Department of Agriculture, Agricultural Economics Report No. (AER773) 36 pp, March 1999
 MacDonald, Maurice. Food, Stamps, and Income Maintenance. New York: Academic Pres, Inc, 1977.
 United States Department of Health and Human Services, "2002 Indicators of Welfare Dependence Appendix A: Program Data: Food Stamp Program"
 Artikler baseret på USA Web publikation: A Short History of the Food Stamp Program

Eksterne henvisninger 

 Supplemental Nutrition Assistance Program (SNAP) ved Food and Nutrition Service
 History of the Food Stamp Program video fra Center on Budget and Policy Priorities
 SNAP/Food Stamp Udfordringer
 Food Stamp Svindel - Supermarkedsejer Fængslet over Snyd for mange Millioner (FBI)

Offentlige organisationer fra USA